# Tarlesikeem ke Bounty tota (suterot)
| \| XANTO \| |                           |
| Vergumvelt  | Les Révoltés de la Bounty |
| Sutesik     | Jules Verne               |
| Ava         | Francava                  |
| Suterotinda | Berpotam                  |
| Evla        | 1878                      |
| betara      | teza                      |
| XANTO       |                           |

| XANTO |

| Tuveli icde Suteroteem |


Tarlesikeem ke Bounty tota (suterot)
{{Teliz_toza_suterot|vergumvelt=Tarlesikeem ke Bounty tota}}
'''Tarlesikeem ke Bounty tota''' <ref>''Tarlesikeem'' vergumveltolk enwe tir rolaf, voxen vas tel uneyen ta kalkotavara va berpotam bak 2013 vadjer. Lokalvekaf vergumvelt co tir ''tarlesiktum ke Bounty tota'', voxen bak 2013 -tum radimosta me tiyir gubefa mei winugafa.</ref> tir berpotam ke [[Jules Verne]] sanegayan bak 1879, tis tana karba ke ''Yona zultafa koyara'' nevatum.

Koe ''Tarlesikeem ke Bounty tota'', Jules Verne va gabenton vundafa tarlera koswar, i va tela ke Bounty tota dilizeyesa bak 1789. Rupa ke bata wilttota va gesta ke jontiktan al gestur. Batdume jontik nevaf ok elpataf zaleks va bata rupa krulded.

== Vildeks ==
Jules Verne mali toza ke nega komar, munesteson va lana tarlera eksudayana gan Fletcher Christian ikaredakik ke Bounty tota. Lanmielon William Bligh redakik tis fayik ke englafa birervolia koe intafa mawa zo gralomer aze kabdu drig zo star enide va intaf tegieem is udutaf is krizaf linulareem tove drigik mali kodirgara va tota weti mon tolda di dulzoer. Solve yatkaf birelik va inafa vrayara volaun moimaxud, pune Christian va bali loeke eaftapafi pu aytcusin redakik al guzekar. Benplekur da Bligh is abic gusagas birik moe grocela koe totukam dem biwe abica bliga di zo jovled, i dem bliga tire mestapetesa ta jontikedje sinkara va likayikeem larde lopokefa krimta art 6700 km- tigir.

Voxen Bligh tir mevialas is garfelaf olgik. Mano tuwavafo po&nbsp;! Merofolinon, kaik bat kustof kind moo bira remi 47 lajurembliyir numaze ton kimtaf altosok arti 47 viel moe likay va Timor koe indonesiafa tursia artlapir. Viele ristula ke englafa birervolia gu bata tarlera zo givar, pune zauzera di tir boksafa.

Christian is dositikeem il seltay govasked... Tarlesik moe bira toz krabed larde abdi bata exura ko vo mea rodimlapid, tid gomilasik.

=== Dre : trelafa vox noafa nega ===
Bat berpotam vas baroy luz ruldar. Taneaf luz va tarlera munester, toleaf va redakik is likayikeem suzdar, solve bareaf va bali ke tarlesikeem dulaper. Batkane, ton mon balem-sanoyu bu, Jules Verne osk va lana tarlera osk kareizur, voxosk va bali ke koredik remi konaka tanda iku oxila tove lantan dere kakdisuker.

=== Koredik ===
;Tarlesik
* John Adams
* Fletcher Christian : ikaredakik ke Bounty tota
* Young : birelik
* Bob <ref>Tanaf koredik ke rupa ganduyun gan Jules Verne. Mek Bob mei Robert tiyid ke tarlesiktum.</ref>
* Churchill
* John Smith : ''trakopik ke blay'' <ref>Rokla ke Jules Verne kiren John Smith enwe va likay do Bligh rundanyayar. Gu Alexander Smith ape zo dojeyer.</ref>
* Thompson
* James Morrison
;Vrulutanik
* Peter Heywood : levfayik ke tota
* Stewart : drigokilik <ref>Voldum suteks ke Verne, in me zo grigakeyer voxe bal bopelawera ke Pandora tota xonukeyer.</ref>
;Drigik jovleyen gan tarlesik
* William Bligh redakik :  bagalakiraf vox figaf birik
* Fryer is Hallett is Thomas Hayward : fayik inton gusagayas mu Bligh redakik 
* Birket is Millward is Muspratt : drigik
* Purcell : rentasik
* Bancroft : birelik raporgayan gan patectolik ke Tofoa <ref>Mek Bancroft tiyir ke drigaf parint ke Bounty tota. Neken John Norton batinde zo aytayar.</ref>
;Ar koredik
* Staines redakik : va moblisik ke tarlera koe Pitcairn ewala kosmar
* Peno : okilik ke Tahiti ewala 
* Tippao : gazik ke Matavai

== Yunkexa ==
Konaka yunkexa va berpotam, koe xantofa piskura, 1878
<gallery>
<gallery mode="packed" heights="160px">
File: The Mutineers of the Bounty 01.jpg 
File: The Mutineers of the Bounty 02.jpg 
File: The Mutineers of the Bounty 03.jpg 
File: The Mutineers of the Bounty 04.jpg 
File: The Mutineers of the Bounty 05.jpg
</gallery>
== Dere rupel ==
* [[Jules Verne]]''' : Francavaf suterotik (&nbsp;1828-1905&nbsp;)
* (fr) [https://fr.wikisource.org/wiki/Les_R%C3%A9volt%C3%A9s_de_la_Bounty Tarlesikeem ke Bounty tota], dene ''Wikisource'' {{small|(&nbsp;xantokrent&nbsp;)}}

== Kalkotavayan suterot ==
* '''Tarlesikeem ke Bounty tota''' (&nbsp;''Les Révoltés de la Bounty''&nbsp;), <small>kalkot- 2013 gan Bruno Cordelier, ''Kotavaxak dem Suterot'' dotay, [https://fr.scribd.com/document/195924268/Tarlesikeem-ke-Bounty-tota-ke-Jules-Verne banliz]</small>
== Vuestexa ==
{{Vuestexeem}}
{{Teliz_toleaf briz}}
{{Suterotiyelt
|avk_vergumvelt = Tarlesikeem ke Bounty tota
|xanto_vergumvelt = Les Révoltés de la Bounty
|xanto_sutesik = [[Jules Verne]]
|xanto_ava = [[Francava]] 
|xanto_suterotinda = Berpotam
|xanto_evla = 1878
}}
[[File: Mutineers_of_the_Bounty_by_Jules_Verne,_illustration_by_Leon_Bennett.jpg|thumb|right|240px|{{EwavaPebuda1|Yunkeks ke xantof piskuks}}]]
{{Teliz_tena}}
{{VerneYonaZultafaKoyara}}
[[Loma:Berpotam|Tarlesikeem ke Bounty tota]]
[[Loma:Verne (Jules)|Tarlesikeem ke Bounty tota]]
[[Loma:XIX-eafa decemda|Tarlesikeem ke Bounty tota]]
[[Loma:Francavaf suteroteem|Tarlesikeem ke Bounty tota]]
[[Loma:Suterotaf vildeks|Tarlesikeem ke Bounty tota]]
{{#invoke:Interwiki|interwiki|qid=Q1765386}}
[{"title": "Tarlesikeem ke Bounty tota", "data": {"Vergumvelt": "Les R\u00e9volt\u00e9s de la Bounty", "Sutesik": "Jules Verne", "Ava": "Francava", "Suterotinda": "Berpotam", "Evla": "1878", "betara": "teza"}}]